Go tsebišwa moopediši gore ka pesalome ya Asafo; e opelwe e letšwa ka diletšo tša metato. Ke kopelo.
761Kwa Juda Modimo o tumile;
o a hlompšha kwa Israele,
2o na le legae kwa Saleme;76:2 “Saleme” Le ke leina la kgale la Jerusalema.
kwa Sione o na le bodulo.
3Ke gona mo a robilego mesebe ye nkego tladi,
le kotse le tšhoša le dihlabano tše dingwe tša ntwa. Sela
4Wena o taga bjang na!
O tumišega e le ruri ge o etšwa dithabeng tša go sa felego.
5Bagale ba dinatla ba hlakotšwe;
ba ithobaletše bja mafelelo boroko,
go itwela go ba paletše.
6Wa kgalema manaba,
wena Modimo wa Jakobo,
pere le koloi ya ntwa di wela fase.76:6 “pere ... fase” goba “pere le monamedi di wela fase di idibetše”
7Gape Motšhabegi ke wena;
ke mang a kago lebana nago o befetšwe?
8O kwatša kahlolo o le legodimong,
lefase la boifa la hloka molomo
9ge wena o emelela o kwatša kahlolo,
go hlakodiša banyatšegi bohle ba lefase. Sela
10Kgalefo ya batho e go fetogela tumišo;76:10 “Kgalefo ya batho e go fetogela tumišo” goba “Baedomo ba dikgowa ba tla go tumiša”
ba ba phonyokgilego kgalefo ya gago ba tla go bokanela.76:10 “ba ba phonyokgilego ... bokanela” goba “mašaledi a Hamate a tla keteka menyanya ya gago”
11Ikaneleng Morena Modimo wa lena,
mme le phethe keno tša lena;
a bao ba mo dikologilego ba mo lobe,
yena Motšhabegi.
12O kokobetša babuši ba ba ikgogomošago,
mme o tšhoša magoši a lefase. Sela
nso_Latn tsn_Latn nso_Latn nso_Latn tsn_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn